சங்கு நாராயணன் கோயில்
{{Infobox Hindu temple
 | name           =சங்கு நாராயணன் கோயில் 
 | image          = Nepal - Changu_Narayan_(3566057331).jpg
 | image_alt      = चाँगुनारायण
 | caption        = சங்கு நாராயணன் கோயில் 
 | pushpin_map    = Nepal
 | map_caption    = நேபாளத்தில் சங்கு நாராயணன் கோயிலின் அமைவிடம் 
 | latd = 27 | latm = 42 | lats = 58.6 | latNS = N
 | longd = 85 | longm = 25 | longs = 40.4 | longEW = E
 | coordinates_region = NP-BA
 | coordinates_display= title
 | other_names    = கருட நாராயணன் கோயில்
 | proper_name    = चाँगुनारायण 
 | devanagari     = 
 | sanskrit_translit =  
 | tamil          = 
 | marathi        = 
 | bengali        = 
 | country        = [[நேபாளம்]]
 | state/province = 
 | district       =[[பக்தபூர் மாவட்டம்]]  
 | locale         =[[சங்கு, நேபாளம்|சங்கு]] 
 | elevation_m    = 
 | primary_deity  = [[விஷ்ணு]]
 | important_festivals=தீஜ்  
 | architecture   =பௌத்த கட்டிடக் கலை ([[அடுக்குத் தூபி]])
 | number_of_temples =  
 | number_of_monuments= 
 | inscriptions   = 
 | date_built     = 
 | creator      = ஹரிதத்த பார்மா 
 | website      = 
 }}
 
 '''சங்கு நாராயணன் கோயில்''' (Changu Narayanan Temple) {{Audio|Changu Narayan.ogg|Listen}},  [[நேபாளம்|நேபாள]] நாட்டின் [[பக்தபூர் மாவட்டம்|பக்தபூர் மாவட்டத்தில்]] [[தவளகிரி]] மலைப்பகுதியில் [[சங்கு, நேபாளம்|சங்கு]] என்ற கிராமத்தில் அமைந்த பண்டைய [[இந்து சமயம்|இந்து சமயக்]] கோயிலாகும். [[காத்மாண்டு சமவெளி]]யில் உள்ள [[காட்மாண்டு|காத்மாண்ட்]] நகரத்தின் கிழக்கில் இருபது கிலோ மீட்டர் தொலைவிலும், [[பக்தபூர் மாவட்டம்|பக்தபூர் மாவட்டத்]] தலைமையிடமான [[பக்தபூர்]] நகரத்திற்கு வடக்கே ஏழு கிலோ மீட்டர் தொலைவிலும் சங்குநாராயாணன் கோயில் அமைந்துள்ளது.
 
 இக்கோயில் [[திருமால்|திருமாலுக்கு]] அமைக்கப்பட்டதாகும். நேபாளத்தில் இக்கோயில் மிகப் பழமையானதாக கருதப்படுகிறது. இக்கோயில் அருகே மனோகரா ஆறு பாய்கிறது. [[ஐக்கிய நாடுகள் கல்வி, அறிவியல், பண்பாட்டு நிறுவனம்|யுனேஸ்கோ]]வால் அங்கீகரிப்பட்ட [[உலகப் பாரம்பரியக் களம்|உலகப் பாரம்பரியக் களங்களில்]] ஒன்றாக சங்கு நாராயணன் கோயில் விளங்குகிறது.&lt;ref&gt;[http://whc.unesco.org/en/list/121 Kathmandu Valley]&lt;/ref&gt;
 
 ==வரலாறு==
 இக்கோயில் நேபாள பௌத்த கட்டிடக் கலை வடிவில் கட்டப்பட்டுள்ளது. இந்து [[புராணம்|புராணங்களின்]]படி, இக்கோயில் கி மு 325ல் [[லிச்சாவி]] வம்ச மன்னர் ஹரி தத்தா வர்மனின் காலத்தில் கட்டப்பட்டதாக அறிய முடிகிறது. மன்னர் மனதேவனின் ஆட்சிக் காலமான கி பி 496 முதல் 524 முடிய, இங்குள்ள தரை தளத்தில் அமைந்த கல் தூண்களில், அவனது படையெடுப்புகள் குறித்து எழுதப்பட்டுள்ளது. 1585 முதல் 1614 வரை ஆட்சி செய்த சிவ சிம்ம மல்ல அரசனின் பட்டத்தரசி கங்காராணி என்பவர் இக்கோயிலை புதுப்பித்து கட்டினார். இக்கோயிலின் கதவுகள், சன்னல்கள் மற்றும் கூரைகள் தங்கம் கலந்த செப்புத்தகடுகளால் 1708இல் மன்னர் பாஸ்கர மல்லர் வேய்ந்தான்.
 
 ==கோயிலின் அமைவிடத்தின் சிறப்புகள்==
 மலை உச்சியில் அமைந்த சங்கு நாராயணன் கோயிலைச் சுற்றிலும் உள்ள காடுகளில் செண்பக மரங்கள் வளர்ந்துள்ளது. இக்கோயிலுக்குச் செல்லும் வழியில் கல்லால் ஆன குடிநீர் குழாய், [[லிச்சாவி]]யர்கள் காலத்திலிருந்தே இருப்பதாக கருதப்படுகிறது.
 [[நேவார் மக்கள்|நேவார் இன]] மக்கள் இக்கோயிலைச் சுற்றிலும் வாழ்கின்றனர். இக்கோயிலால் இப்பகுதியில் சுற்றுலாத் துறை வளர்ந்துள்ளது. உணவு விடுதிகள், தங்குமிடங்கள், பெட்டிக் கடைகள் சுற்றுலா பயணிகளுக்கு உதவுகிறது.
 
 ===கலை மற்றும் கட்டிடக்கலை===
 நேபாள நாட்டில் சங்கு நாராயணன் கோயில் மிகப் பழமையானதாக கருதப்படுகிறது. இரண்டடுக்கள் கொண்ட கருங்கற்களாலான இக்கோயில் பௌத்தக் கட்டிடக் கலை அல்லது இந்து கட்டிடக் கலை வடிவில் அமையாது, பண்டைய நேபாள மரபுப்படி கட்டப்பட்டுள்ளது. .&lt;ref&gt;[http://report-changu.blogspot.in/2013/07/report-writing-on-changu-narayan-temple.html  Changu Narayan Temple]&lt;/ref&gt;
 இக்கோயிலைச் சுற்றிலும் திருமாலுக்குரிய சிற்பங்களுடன் அமைந்துள்ளது. முதன்மை கோயிலின் முற்றவெளியில் [[சிவன்]], [[சின்னமஸ்தா]], [[கிருட்டிணன்|கிருஷ்ணர்]] கோயில் அமைந்துள்ள இக்கோயிலின் நான்கு வாயில்களில் சிங்கங்கள், சரபங்கள், யாணைகள் மற்றும் யாழி சிற்பங்கள் காவலுக்கு உள்ளன. [[திருமால்|திருமாலின்]] பத்து அவதாரங்களைக் குறிக்கும் சிற்பங்கள் கோயிலின் கூரையை தாங்கும்படி அமைக்கப்பட்டுள்ளது. மேற்கு வாயிலின் எதிரில் உள்ள தூணில் திருமாலின் ஆயுதங்களான சங்கு, சக்கரம், கட்கம் மற்றும் தாமரை ஆகியவைகளை சிற்பங்களான வடிக்கப்பட்டுள்ளன. இத்தூண் கி மு 464ல் லிச்சாவி இன மன்னர் மனதேவன் காலத்தில் எழுப்பட்டதாக, இத்தூணில் குறித்த பண்டைய சமசுகிருத எழுத்துக்களின் மூலம் தெரியவருகிறது. 
 கோயில் முற்றவெளியிலிருந்து, கோயிலின் கிழக்கு வாயிலில் நுழையும் போது, வலது புறத்தில் கீழ்கண்ட சின்னங்கள் தென்படுகிறது. அவைகள்;
 
 * [[லிச்சாவி]] மன்னன் மனதேவன் கி மு 464ல் எழுப்பிய வரலாற்று சிறப்பு மிக்க தூண்.
 * [[திருமால்|திருமாலின்]] வாகனம், [[கருடன், புராணம்|கருடனின்]] சிற்பம் 
 * [[மல்லர் வம்சம்|மல்ல வம்ச]] மன்னர் புபலேந்திர மல்லர் மற்றும் அவரது பட்டத்து இராணி புவனலெட்சுமியின் உருவச்சிலைகள்
 * சந்திர நாராயணன் (கருட நாராயணன்):- [[கருடன், புராணம்|கருட]] வாகனத்தில் பறக்கும் [[திருமால்|திருமாலின்]] ஏழாம் நூற்றாண்டுச் சிற்பம். (இச்சிற்பம் நேபாள நாட்டின் பத்து ரூபாய் பணத்தாளில் அச்சடிக்கப்பட்டுள்ளது).
 * ஸ்ரீதர விஷ்ணு:- ஒன்பதாம் நூற்றாண்டின் கலைநயத்துடன் கூடிய [[விஷ்ணு]], [[இலக்குமி]] மற்றும் [[கருடன், புராணம்|கருடன்]] சிற்பங்கள்.
 * வைகுந்த விஷ்ணு:- கருட வாகனத்தில், விஷ்ணுவின் தொடையில் அமர்ந்திருக்கும் இலக்குமியின் 16ஆம் நூற்றாண்டுச் சிற்பம்.
 * [[சின்னமஸ்தா]] தேவி கோயில்:- [[சின்னமஸ்தா]] தன் தலையை தானே கொய்து, பசித்திருக்கும் [[டாகினி]] மற்றும் வார்னீக்கும் இரத்தம் வழங்குதல்
 *  விஸ்வரூபம்:- [[பகவத்கீதை]]யில் [[அருச்சுனன்|அருச்சுனனுக்கு]], [[கிருட்டிணன்|கிருஷ்ணர்]] காட்டும் விராட் விஸ்வரூப காட்சியின் ஏழாம் நூற்றாண்டின் சிற்பம். 
 * உலகளந்த பெருமாள்:- [[வாமனர்]] மற்றும் [[மகாபலி சக்கரவர்த்தி]] ஆகியவர்களின் ஏழாம் நூற்றாண்டுச் சிற்பங்கள்.
 * நரசிம்மர் :- [[நரசிம்மர்]]  உருக்கொண்டு [[இரணியகசிபு|இரணியகசிபை]] கொன்று [[பிரகலாதன்|பிரகலாதனை]] காத்த, ஏழாம் நூற்றாண்டின் சிற்பம்.
 * கிலேஷ்வர்:- இரண்டடுக்கு  [[சிவன்]] கோயில்.
 
 ==மனித இன அமைப்பியல் அருங்காட்சியகம்==
 கோயிலில் உள்ள கட்டிடத்தில் மனித இன அமைப்பியல் குறித்தான அருங்காட்சியகத்தில்  (ethnographic museum) ஜுடித் டேவிஸ் சேகரித்த பொருட்கள்  மற்றும் புகைப்படங்கள் காட்சிக்கு வைக்கப்பட்டுள்ளது. நுழைவுக் கட்டணமாக இந்திய ரூபாய் 250 வசூலிக்கப்படுகிறது. மேலும் ஒரு சிறு புத்தகக் கடையும் உள்ளது.
 [[File:Changu Narayan-Chhinnamasta-10-2013-gje.jpg|thumb|சின்னமாஸ்தா கோயில்]]
 [[File:Changu Narayan-Skulptur-04-Vishnu Vikranta-2014-gje.jpg|thumb|விஷ்ணு விக்ராந்த்]]
 
 ==திருவிழாக்களும், சிறப்பு பூஜைகளும்==
 இக்கோயிலில் தினசரி பூஜைகள் நடப்பதில்லை. [[ஏகாதசி]], [[அஷ்டமி]] மற்றும் [[நவமி]]யின் போது கோயில் சார்பாக பூஜை நடைபெறுகிறது. மற்ற சமயங்களில் குடும்பச் சடங்குகள் அல்லது பிறந்தநாள் விழா போன்ற சமயங்களில் மட்டும் கட்டணம் பெற்று பூஜைகள் செய்யப்படுகிறது. முக்கிய கோயில் திருவிழாக்கள்;
 
 * சங்கு நாராயணன் யாத்திரைத் திருவிழா
 * மகாஷானன் திருவிழா.
 
 ==2015 நேபாள நிலநடுக்கம்== 
 [[2015 நேபாள நிலநடுக்கம்|ஏப்ரல் 2015 நிலநடுக்கத்தில்]]  பல நேபாள உலகப் பாரம்பரியக் களங்கள் பலத்த சேதமடைந்திருந்தாலும், சங்கு நாராயணன் கோயிலின் நான்கில் இரண்டு கோயில்கள் பலத்த சேதமடைந்துள்ளது. முக்கியக் கோயிலும், மற்றொரு கோயிலும் அதிக சேதமின்றி தப்பியது. 
 &lt;ref&gt;[http://kathmandupost.ekantipur.com/printedition/news/2015-04-30/fifth-century-heritage-site-left-in-ruins.html Fifth century heritage site left in ruins]&lt;/ref&gt;
 &lt;ref&gt;[http://www.theguardian.com/world/2015/may/01/nepal-begins-to-assess-its-cultural-losses-after-earthquake  Nepal begins to assess its cultural losses after earthquake\]&lt;/ref&gt;
 &lt;ref&gt;[http://www.businessinsider.in/Before-and-after-photos-show-how-the-earthquake-demolished-Nepals-sacred-sites/articleshow/47086536.cms  Before-and-after photos show how the earthquake demolished Nepal's sacred sites]&lt;/ref&gt;
 
 == இதனையும் காண்க==
 * [[பசுபதிநாத் கோவில்]]
 * [[அனுமன் தோகா நகர சதுக்கம்]]
 * [[பொக்காரா]]
 * [[பக்தபூர் நகர சதுக்கம்]]
 * [[பாதன், நேபாளம்|பதான் தர்பார் சதுக்கம்]] 
 * [[பௌத்தநாத்து]]
 * [[சுயம்புநாதர் கோயில்]]
 * [[லும்பினி]]
 * [[முக்திநாத்]]
 * [[உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்]]
 
 ==படக்காட்சிகள்==
 &lt;gallery&gt;
 File:Changu.JPG
 File:ChaNaTe03.jpg
 File:ChaNaTe05.jpg
 File:Changu_Narayan_–_Main_Temple_-_07.jpg
 File:Changu_Narayan_–_Vishnu-Statue_-_02.jpg
 File:Chhangu Narayan, Nepal.JPG
 File:Le temple de Changu Narayan (Bhaktapur) (8567805299).jpg
 File:Wooden Door Frame, Main Temple (5243833105).jpg
 File:Manadevas Pillar (5244432292).jpg|மானதேவர்கள் தூண்
 &lt;/gallery&gt;
 
 ==2015 நிலநடுக்கத்திற்குப் பின்னர்==
 
 &lt;gallery&gt;
 
 File:Chagunarayan Temple-IMG 3124.jpg
 File:Chagunarayan Temple-IMG 9084.jpg
 File:Chagunarayan Temple-IMG 9082.jpg|
 File:Chagunarayan Temple-IMG 9083.jpg|கோயிலின் அருங்காட்சியகம்
 File:Chagunarayan Temple-IMG 9097.jpg|மேற்கு பக்கம்  
 File:Chagunarayan Temple-2.jpg
 File:Chagunarayan Temple-IMG 9099.jpg
 File:Chagunarayan Dhungedhara-IMG 9078.jpg|
 File:Chagunarayan Temple-IMG 9081.jpg
 File:Chagunarayan Temple-IMG 9092.jpg
 &lt;/gallery&gt;
 
 ==மேற்கோள்கள்==
 &lt;references/&gt;
 
 ==வெளி இணைப்புகள்==
 * [http://www.doa.gov.np/content.php?id=262 சங்கு நாராயணன் கோயில் - தொல்லியல் துறை, நேபாளம்]
 * [https://www.youtube.com/watch?v=C4MCwOr3PTg   சங்கு நாராயணன் கோயிலின் காணொளி காட்சி]
 * [http://changunarayan.info Changunarayan Temple Village Information] {{Webarchive|url=https://web.archive.org/web/20181221203522/http://changunarayan.info/ |date=2018-12-21 }};
 * [https://www.youtube.com/watch?v=JET297vLzTA  2015 நிலநடுக்கம், சங்கு நாராயணன், காணொளிக் காட்சி]
 
 {{நேபாளத்தின் உலகப் பாரம்பரியக் களங்கள்}}
 
 {{இந்து கல்வெட்டுகள், கட்டிடக்கலை மற்றும் கலைகள்}}
 
 [[பகுப்பு:ஆசிய மாதக் கட்டுரைகள் நவம்பர் 2015]]
 [[பகுப்பு:நேபாள இந்துக் கோயில்கள்]]
 [[பகுப்பு:நேபாளத்தின் உலகப் பாரம்பரியக் களங்கள்]]
 [[பகுப்பு:வைணவ தலங்கள்]]